ગામના પાદર પર આવેલા તળાવમા દેડકાઓ રહેતા હતા. એક દિવસ ગામના છોકરાઓ ત્યા આવી પહોચ્યા. ટોળટપ્પા પૂરા થયા પછી રમત શરૂ થઇ. તળાવમાથી બહાર આવેલા દેડકાઓ પર પથરા ફેકવાનુ શરૂ થયુ. નિશાન સફળ થાય તો દેડકો મરી જાય અને ચૂકી જવાય તો દેડકો બચી જાય, થોડાક દેડકા મરી ગયા અને ઘણા ઘાયલ થયા. રમત ઠીક ઠીક ચાલી રહી હતી ત્યારે દેડકાઓનો રાજા તળાવમાથી બહાર આવ્યો. એણે બે હાથ જોડી છોકરાઓને વિનંતિ કરી: હે બાળકો! તમે હવે તમારી રમત બંધ કરો એવી મારી તમને પ્રાર્થના છે. તમારે માટે જે રમત છે,તે અમારે માટે તો જીવનમરણનો પ્રશ્ન છે. હવે મહેરબાની કરીને ખમૈયા કરો.